Dins d'una setmana comencen els Jocs
11 de juliol de 2018

La XLVII edició dels Jocs Esportius de l'Eliana arrancarà dins d'una setmana, el dimecres 18 de juliol. A les vuit de la vesprada, en el Poliesportiu Municipal, tindrà lloc l'acte inaugural en el qual el judoka Maxi López, subcampió d'Espanya, encendrà el peveter. A partir d'ací, fins al dia 31, els i les participants i el públic en general podran gaudir de la gran festa elianera del deport base.

Cal recordar que les inscripcions, que es formalitzen en les oficines del Poliesportiu, es tanquen el dissabte que ve dia 14 de juliol.